पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर तहसील कार्यालय में छह महीने पहले ही कनिष्ठ सहायक का पदभार लेने वाले कर्मचारी ने शादी समाराेह की अनुमति मांगने के लिए पहुंचे एक व्यक्ति से 300 रुपए की रिश्वत वसूल ली। इसका वीडिया साेशल मीडिया पर वायरल हाेते ही उपखंड प्रशासन ने आनन-फानन में उसे निलंबित करने के आदेश दिए।
साथ ही उसकाे रायपुर से हाथाे-हाथ रिलिव करने का ऑर्डर थमाते हुए उसका मुख्यालय पाली कलेक्ट्रेट में कर दिया गया है। कर्मचारी का यह प्राेबेशन पीरियड है। जानकारी के अनुसार रायपुर तहसील कार्यालय में कार्यरत एलडीसी देवीशंकर मीणा द्वारा 300-300 रुपए लेकर विवाह की अनुमति देेने की शिकायत कलेक्टर से की।
बताया जा रहा है कि कनिष्ठ सहायक की तरफ से मांग की जाने वाली राशि तथा वसूली का वीडियाे भी साेशल मीडिया पर वायरल हाे गया। हालांकि एसडीएम इसे नकार रहे हैं। कलक्टर के निर्देश पर रायपुर एसडीएम राजेश मेवाड़ा ने मामला सामने आने पर एलडीसी देवीशंकर मीणा को निलंबित कर मुख्यालय पाली करने के आदेश बुधवार शाम काे जारी किए।
कलेक्टर के पास पहुंची शिकायत, सहायक निलंबित
कलक्टर के माध्यम से शिकायत मिली थी। जिस पर एलडीसी देवीशंकर मीणा को निलंबित कर मुख्यालय पाली किया हैं। मामले की जांच नायब तहसीलदार रायपुर को सौंपी गई।
- राजेश मेवाड़ा, एसडीएम रायपुर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn